Eidanger prestegjeld

Eidanger prestegjeld var et prestegjeld tilhørende Skien prosti. Det omfattet sogn i Porsgrunn kommune i Telemark fylke, og hovedkirken var Eidanger kirke.

Eidanger prestegjeld og dets sogn er nå en del av Porsgrunn kirkelige fellesråd underlagt Skien prosti i Agder og Telemark bispedømme i Den norske kirke.

Historikk

Eiðangr sókn (norrønt) har sin opprinnelse fra kristningen av landet. Eidanger prestegjeld går tilbake til førreformatorisk tid, da det var behov for å tilpasse den kirkelige inndelingen til folketallet og bosetningsmønsteret etter Svartedauden. 

Eidanger prestegjeld dannet grunnlaget for Eidanger formannskapsdistrikt, som ble opprettet i 1837.

Slemdal sogn var annekskirke til Eidanger prestegjeld inntil det ved kgl. res. 10.07.1847 ble lagt under Gjerpen prestegjeld.

Brevik sogn ble utskilt fra Eidanger som eget prestegjeld ved kgl. res. 18.08.1860.

Fra 1. januar 1985 opphørte Brevik som eget prestegjeld og inngikk som Brevik sogn i Eidanger prestegjeld.

Ved avviklingen bestod Eidanger prestegjeld av menighetene i Eidanger og Brevik.

Fra 2004 ble prestegjeldene som administrativ enhet faset ut av Den norske kirke, og fra 2012 gikk det også ut av lovverket.

Referanser

Porsgrunns historie
Prestegjeld i Telemark
Prestegjeld i Agder og Telemark bispedømme